|  |  |
| --- | --- |
| Numri i lëndës: | 2020:039583 |
| Datë: | 21.07.2023 |
| Numri i dokumentit:  | 04508983 |

**P.nr.264/20**

**NË EMËR TË POPULLIT**

 **GJYKATA THEMELORE NË PRISHTINË DEGA NЁ LIPJAN**, nё përbërje prej gjyqtarit të vetëm gjykues Selman Salihi, me pjesëmarrjen e zyrtares ligjore Hanife Ibrahimi, duke vendosur nё çёshtjen penale, ndaj tё pandehurve B. S. nga L., B. G. nga L., R. B. nga fshati S. K. O., të cilët PTH në Prishtinë, i akuzon me aktakuzën saj PP.II.nr.1845/19, të datës 26.06.2020, për shkak veprës penale Falsifikim i dokumentit nga neni 398 par.2, lidhur me par.1 dhe nenin 31 të KPRK-sё, nё shqyrtimin gjyqësor dhe publik, tё mbajtur me datën 15.06.2023, nё prani tё përfaqësuesit të PTH-sё, prokurorit të shtetit Arben Hoti, dhe të pandehurve, me datën 16.06.2023, merr dhe publikisht shpall, ndërsa me datën 29.06.2023 përpilo me shkrim kёtё:

**A K T G J Y K I M**

Kundër të pandehurve

**1, B. S.**, nga babai B.. dhe nëna S., e gjinisë R.i, i lindur më datë ... në fshatin G./K. L., me vendbanim në rr. "...", pn., /Komuna L., punëtor keramike, i gjendjes së mesme ekonomike, i martuar, me numër personal ..., shqiptar, shtetas i Republikës së Kosovës;

**2. B. G.**nga babai A. dhe nëna Z., e gjinisë A., i lindur me datë ... në P., me vendbanim në rr. "...", nr. .../ Komuna L., vozitës, i gjendjes së mirë ekonomike, i martuar, me numër personal ..., shqiptar, shtetas i Republikës së Kosovës dhe

**3. RR. B.** nga babai S. dhe nëna H., e gjinisë M., i lindur me datë ... në fshatin S., me vendbanim në fshatin M. i U./ K. O., mekanik, i gjendjes së mirë ekonomike, i martuar, me numër personal ..., shqiptar, shtetas i Republikës së Kosovës,

**JAN Ё F A J T O R**

**Sepse:**

Më datë 26.01.2018 të pandehurit B. S., B. G. dhe R. B. në bashkëkryerje, me qëllim të shfrytëzimit të dokumentit si origjinal, me dashje e kanë përpiluar pasaportën franceze me nr. ... në emër të shtetasit kosovar A. K. në atë mënyrë që, fillimisht i pandehuri Rr. B. e ka njoftuar dhe ka caktuar takimin me të pandehurin B. G.e më pas i pandehuri B. G. i ka kërkuar të dëmtuarit dy fotografi personale, letërnjoftimin dhe shumën prej 5500 euro e së bashku me të pandehurin B. S. ia kanë dorëzuar pasaportën franceze, me ç'rast ditën e lartcekur rreth orës 08:30 zyrtarët policorë në Aeroportin Ndërkombëtar të Prishtinës "Adem Jashari” gjatë kontrollit e kanë ndalur të dëmtuarin A.K.të cilit ia kanë gjetur dhe ia kanë sekuestruar pasaportën franceze me nr. ... e cila sipas raportit të ekspertimit të Agjencisë së Kosovës për Forenzikë ka rezultuar se është falsifikim i plotë,-

, -

-**me këtë në bashkëkryerje kanë kryer veprën penale Falsifikim i dokumentit nga neni 398 par.2, lidhur me par.1 dhe nenin 31 të Kodit Nr.  04/L-082 Penal të Republikave të Kosovës (tutje "KPRK")**

|  |  |
| --- | --- |
|  |  |

Andaj gjykata konform neneve 1, 2, 4, 6, 7, 17, 21, 41, 42, 46, 31, 73,74 dhe nenin 398 par.2, lidhur me par.1 dhe nenin 31 të KPRK-së, si dhe nenit 364 tё Kodit nr. 08/L-032, të Procedurës Penale të Kosovës, tё pandehurit i gjykon me,

**DENIM ME GJOBË**

**I.**Të pandehurin B. S. me dënim me gjobë në shumën prej 200.-€, e të cilin dënim të pandehurit janë të detyruar ta paguajë në afat prej 15 dite nga dita e plotfuqishmërisë së këtij aktgjykimi.

**-**Në rast se dënimi me gjobë nuk e paguan as me detyrim, dënimi me gjobë të pandehurve do tiu zëvendësohet me dënim me burgim konform nenit 43 par.3 të KPRK-së, ku për një ditë burgimi do ti llogaritet shuma prej 20-€.

**II**.Te panddehurin B. G. me dënim me gjobë në shumën prej 200.-€, e të cilin dënim të pandehurit janë të detyruar ta paguajë në afat prej 15 dite nga dita e plotfuqishmërisë së këtij aktgjykimi.

**-**Në rast se dënimi me gjobë nuk e paguan as me detyrim, dënimi me gjobë të pandehurve do tiu zëvendësohet me dënim me burgim konform nenit 43 par.3 të KPRK-së, ku për një ditë burgimi do ti llogaritet shuma prej 20-€.

**III.**Te pandheurin Rr. B. me dënim me gjobë në shumën prej 200.-€, e të cilin dënim të pandehurit janë të detyruar ta paguajë në afat prej 15 dite nga dita e plotfuqishmërisë së këtij aktgjykimi.

**-**Në rast se dënimi me gjobë nuk e paguan as me detyrim, dënimi me gjobë të pandehurve do tiu zëvendësohet me dënim me burgim konform nenit 43 par.3 të KPRK-së, ku për një ditë burgimi do ti llogaritet shuma prej 20-€.

Konform nenit 276 par. 2 nënpar.2.5 të KPPK-së, konfiskohet pasaporta Franceze me nr.., në emar të shtetasit Kosovarë A. K..

**III.OBLIGOHEN** të pandehurit që kësaj gjykate, në emër të shpenzimeve të paushallit gjyqësor secili veç e veç të ia paguajn shumën prej 20.- €, si dhe për kompensimin e viktimave të krimit ti paguaj shumën prej 30.- €, të gjitha këto në afat prej 15 dite pas plotfuqishmërisë së aktgjykimit, nën kërcënimin e përmbarimit të dhunshëm.

**A r s y e t i m**

 Prokuroria Themelore në Prishtinë, me aktakuzën e saj PP.II.nr.1845/2019, të datës 26.06.2023, i ka akuzuar të pandehurit B. S.nga L., B. G. nga L., Rr. B. nga fshati S. K. O., për shkak veprës penale Falsifikim i dokumentit nga neni 398 par.2, lidhur me par.1 dhe nenin 31 të KPRK-sё.

 Lidhur me këtë çështje penale, Gjykata mbajti seancën e shqyrtimit gjyqësor më dt.15.06.2023, gjatë së cilës u dëgjuan prokurori i shtetit Arben Hoti, dhe të pandehurit.

Të pandehurit, në seancën e shqyrtimit gjyqësor pas leximit të aktakuzës nga prokurori i shtetit, deklarojn: se pranojnë fajësinë, dhe ju vjen keq për atë që ka ndodhur, i kërkojmë falje gjykates dhe, premtoj se kurrë nuk do të ndodh më një gjë e tillë.

 Gjyqtari i vetëm gjykues vërteton se të akuzuarit e kanë kuptuar natyrën dhe pasojat e pranimit të fajësisë, pranimi i fajësisë u bë vullnetarisht nga të akuzuarit, pranimi i fajësisë mbështetet në faktet e çështjes që i përmban aktakuza në materialet e prezantuara nga prokurori i shtetit dhe aktakuza nuk përmban asnjë shkelje ligjore apo gabime faktike, andaj gjykata konform nenit 326 par.2 të KPPRK-së, ka dëgjuar prokurorin e shtetit lidhur me pranimin e fajësisë nga ana e të pandehurit.

 Prokurori i shtetit, në seancën e shqyrtimit gjyqësor lidhur me pranimin e fajësisë nga të pandehurit deklaroi: pajtohem me pranimi ne fajësisë nga ana e të pandehurve dhe se pranimi i fajsis, është në përputhjeje me nenin 242 të KPPRK-së.

 Gjykata, pas pranimit të fajësisë nga ana e të akuzuarit, marrjes së mendimit të palëve, respektivisht prokurorit të shtetit, si dhe provave që gjenden në shkresat e lëndës, vërteton se janë përmbushur të gjitha kushtet ligjore të parapara sipas dispozitës së nenit 242 par.1 të KPPRK-së dhe, e aprovoi pranimin e fajësisë nga ana e të akuzuarve në shqyrtimin gjyqësor, andaj gjykata konform nenit 322 par.4 të KPPRK-së, ka vazhduar me fjalën përfundimtare të palëve.

 Prokurori i shtetit, në fjalën përfundimtare ka deklaruar: meqenëse të akuzuarit u deklarua se e pranonjnë fajësinë për veprën penale që i vihet në barrë, duke vlerësuar se pranim i fajësisë është në përputhjeje me provat dhe faktet që mbështetet aktakuza, nga gjykata kërkojmë që të akuzuarit të shpallet fajtor dhe të gjykohet sipas ligjit. Me rastin e shqiptimit dhe matjes së dënimit, të merret lehtësuese dhe rënduese de të njëtëve tiu shqiptoj dqnim sipas ligjit.

 I pandehuri i parë, në fjalën përfundimtare deklaroi: mbetëm pranë deklaratës për pranimin e fajësisë dhe e lusë gjykatën të më shqiptoj dënim sa më të butë.

 I pandehuri i dytë, në fjalën përfundimtare deklaroi: mbetëm pranë deklaratës për pranimin e fajësisë dhe e lusë gjykatën të më shqiptoj dënim sa më të butë.

 I pandehuri i tretë, në fjalën përfundimtare njëjtë ka deklaruar: mbetëm pranë deklaratës për pranimin e fajësisë dhe e lusë gjykatën të më shqiptoj dënim sa më të butë

 Gjatë procedurës penale nuk janë paraqitur rrethana të cilat do t’a përjashtojnë përgjegjësinë penale të akuzuarve, kështu që të njëjtit janë gjetur penalisht përgjegjës.

 Gjykata vërteton se të pandehurit e kanë kuptuar natyrën dhe pasojat e pranimit të fajësisë, pranimi i fajësisë është bërë vullnetarisht nga të pandehurit, pranimi i fajësisë mbështetet në faktet e çështjes që përmban aktakuza, në materialet e prezantuara nga prokurori i shtetit dhe aktakuza nuk përmban asnjë shkelje ligjore apo gabime faktike.

 Në bazë të gjendjes faktike të vërtetuar edhe nga vet të akuzuarit, Gjykata vërteton se në veprimet inkriminuese të akuzuarve përmbushen të gjitha elementet qenësore të veprave penale Falsifikim i dokumentit nga neni 398 par.2, lidhur me par.1 dhe nenin 31, të KPRK-sё, për çka gjeti se të pandehuri në aspektin penalo-juridik janë përgjegjës, si bashkëkryers të njëjtit i shpalli fajtor dhe i shqiptoi dënim si në dispozitiv të këtij aktgjykimit.

 Me rastin e vendosjes së llojit dhe lartësisë së dënimit, gjykata pati parasysh të gjitha rrethanat e parapara me nenin 73 dhe 74 dhe, në rastin konkret si rrethana lehtësuese gjeti faktin se, të akuzuarit gjatë shqyrtimit gjyqësor e kanë pranuar në tërësi fajësinë për veprën penale për të cilën akuzohet, janë penduar për gabimin që kanë bërë, i kanë kërkuar falje gjykates, ndërsa, si rrethanë rënduese gjykata gjeti fakti se, vepra penale është kryer ndaj në bashkëkryerje. Andaj gjykata, ka shqiptuar dënimin si në dispozitiv të aktgjykimit me bindjen se, ky dënim është adekuat me shkallën e rrezikshmërisë shoqërore të veprës së kryer penale, shkallën e përgjegjësisë penale të akuzuarve dhe se, me një dënim të tillë do të arrihet qëllimi i dënimit i paraparë me nenin 41 të KPRK-së, që të parandaloj kryerësin nga kryerja e veprave penale në të ardhmen, të bëjë rehabilitimin e tij, të parandaloj personat e tjerë nga kryerja e veprave të tilla penale, të bëj kompensimin e viktimave ose të komunitetit për humbjet ose dëmet e shkaktuara nga vepra penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligj

 Konfiskimin e pasaportës Franceze të falcifikuar nr.14AV18966 në emër të dëmtuarit A.K. gjykata e mori konform nenit 276 par. 2 nënpar.2.5 të KPPK-së, si mjet për kryerjen e veprës penale, i cili dokument me sipas aktekspertizës së Agjensisë të Kosovës për Forenzikë nr. AFK/2018-0566/2018-545 e datës 14.02.2018 rezulton të jetë i falcifikuar.

 Vendimi mbi shpenzimet e procedurës penale dhe paushallit gjyqësor u morr në bazë të nenit 449 par. 1 dhe 2 pika 2.1 dhe 2.6 lidhur me nenin 452 par.1 dhe 3 të KPPRK-së.

 Vendimi në emër të kompensimit të viktimave të krimit është marrë, konform nenit 36 par.3 nën par 3.1 të Ligjit nr.08/L-109 për Kompensimin e Viktimave të Krimit.

 Udhëzimin për për realizimin e kërkesës pasurore juridike të dëmtuarës: Flora Zymeri u murr konform nenit 462 të KPPRK-së.

 Nga sa u tha më lartë e në bazë të nenit 364 të KPPRK-së, u vendos si në dispozitiv të këtij Aktgjykimi.

**GJYKATA THEMELORE NË PRISHTINE - DEGA E GJYKATËS LIPJAN DEPARTAMENTI I PËRGJITHSHËM , DIVIZIONI PENAL,**

**P.nr.264/20, më datën 29.06.2023**

 **Gj y q t a r i:**

 \_\_\_\_\_\_\_\_\_\_\_\_\_\_\_\_\_\_\_\_

 **Selman Salihu**

**UDHЁZIM JURIDIK:** Kundër këtij aktgjykimi mund të ushtrohet ankesë në afat prej 30 ditësh nga dita e pranimit të njëjtit, Gjykatës së Apelit në Prishtinë e nëpërmes kësaj Gjykate.